**מדינת ישראל**

**משרד המשפטים**

**לשכת המנהלת הכללית**

ירושלים, י' אדר תשע"ה

01 מרץ 2015

מספרנו: 003-99-2015-002141

אל : משתתפי הישיבה

**הנדון: סיכום דיון - קמפיין פרטיות ברשת, פגיעה בקטינים ובגירים (לפ"מ) מיום 26.02.2015**

משתתפים: המנהלת הכללית, חיים ויסמונסקי, , גדי מרגלית, אלון בכר, לימור שמרלינג, זיוית מוזר, עדי שמחוביץ-גליקמן, ליפז בן-יצחק, משה כהן, גילי ארג'נטרו, דנה רונן, מורן באליק, סיגלית אהרונוב, מיכל כהן, גיא דרוראני.

ביום 26.02.2015 התקיים דיון בהשתתפותכם בנושא שבנדון.

מר ארג'נטרו: מציג את עיקרי התוכנית האסטרטגית- סבור שבקמפיין צריך להיות מכוון למספר קהלי יעד, ילדים, נוער והורים. מאמין בשיח פחות מאיים, שמטרתו להוביל ולקדם את הגדרת גבולות הפרטיות בעולם המקוון.

המנהלת הכללית: חוזרת ומצינת את הייחודיות של משרד המשפטים, גם כוח העבודה הרב שיכול להפיץ את המסרים שנחליט עליהם, וגם את הבחירה המודעת לעסוק בחינוך ומניעה ולא רק באכיפה. יש לנו את היכולת להתמקד בשיח שיעסוק ב"גבולות" הפרטיות. מבקשת לא להזניח את הפליליות בגלל השלכותיה הקשות והרישום הפלילי.

מר וסמונסקי: מחזק את דברי המנהלת הכללי, ומציין שמנסיון הפרקליטות, הרבה פעמים בני הנוער לא מודעים כלל לאיסורים הפליליים. מגיל 12 יש אחריות פלילית. יש לנו הנחיות ברורות איך להתמודד איתם. אתה מכוון בעיקר לגילאי 12-18. אחת הסיבות שחוקקו את תיקון 10 שרצו לבודד את זה מהגנת הפרטיות. ייעוץ וחקיקה סברו שאין צורך לתקן את החוק – אבל הכנסת קבעה שיש לתייג את זה כעבירה מינית. לא מדובר בדבר שולי. יש פה פגיעה מינית – ככה צריך להסתכל על זה.

מר מרגלית: מציין שלילדים קטנים יש בעיה של הפשטה, לא בטוח עד כמה יש הבנה על המשמעות האמיתית של רישום פלילי.

המנהלת הכללית: זו המורכבות שבהעברת מסרים, נדרש לייצר מספר רובדים של משמעויות עבור כלל קהלי היעד של הקמפיין. למשל, על בני 11 להבין שהם מתקרבים לגיל של רישום פלילי; על בני 13 להבין שרישום פלילי עלול לפגוע בהמשך החיים התקין שלהם; על ההורים להבין שהזנחה וחוסר עניין בעולמו (הדיגיטלי) של הילד גם תוביל אותו לרישום פלילי.

מר ארג'נטרו: מציין שדרך חזקה להעביר את המסר היא קד"מ באמצעות "סיירת" של צעירים וצעירות שתשוחח פנים אל מול פנים עם קהל היעד שלנו.

מר מרגלית: אנחנו לקראת קריאייטיב ואנחנו פועלים בכמה חזיתות. משרד המשפטים כשגריר. נצטרך לייצר ארגז כלים בסיסי לעובדי המשרד.

מר כהן: מזכיר את עיתוי הקמפיין והחשיבות להבליט את ייחודו של משרד המשפטים.

מר בכר: למרות שאתה אומר בעולם ללא גבולות – צריך להעביר מסר מתוחכם – שכן יש גבול. ואם אתה עובר גבול מסוים זה כבר הופך לפלילי. עולם מאוד ברור.

**המנהלת הכללית סיכמה כדלהלן:**

1. יש להבליט את הייחודיות של הקמפיין ביחס לקמפיינים אחרים שנערכו בעת האחרונה – הערך המוסף שיש למשרד המשפטים. מעוניינת להבהיר שהפצת תכנים פוגעניים ברשת היא עבירה פלילית לכל דבר ועניין אך המשרד בחר בגישה רכה יותר לעת עתה הכוללת בעיקר מניעה. אף על פי שיש בידיה של הפרקליטות סט רחב של כלים, היא אינה ממהרת להגיש כתבי אישום נגד אותם עבריינים.
2. לצד מסר מרכזי בקמפיין לפיו בעולם המקוון על הילד לדעת לשמור על עצמו מהפצה של תכנים אינטימיים אישיים שלו, מחובתו של הילד גם לא להפיץ את אותם תכנים ולפגוע באחר. בראייה רחבה יותר אנו מלמדים על פרטיות ועל כבוד לזולת.
3. יש לגבש רשימה שתכלול את סל האירועים האופציונליים לקמפיין הכולל מחיר לכל אירוע.

**אחריות: לפ"מ, עד ליום 03.03.2015.**

1. מבקשת לגבש את התוכנית המלאה עד לתחילת חודש אפריל.

**אחריות לפ"מ +אגף דוברות עד ליום 01.04.2015.**

**משימות שהתקבלו בישיבה:**

|  |  |  |  |  |  |
| --- | --- | --- | --- | --- | --- |
| **ABTABLE 19** |  | **xxxSubjectxxx** | **xxxDescriptionxxx** | **xxxToxxx** | **xxxDueDatexxx** |
|  |  | **נושא** | **תיאור** | **גורם מטפל** | **תאריך לביצוע** |
|  |  | תוכן הקמפיין | יש לגבש רשימה שתכלול את סל האירועים האופציונליים לקמפיין הכולל מחיר לכל אירוע. | gadi@lapam.gov.il | 04/03/2015 |
|  |  | גיבוש תוכנית לקמפיין | מבקשת לגבש את התוכנית המלאה עד לתחילת חודש אפריל. | Moshe Cohen (Dover);gadi@lapam.gov.il | 02/04/2015 |

בברכה,

דועא אבו אליונס, עו"ד

עוזרת למנהלת הכללית